
RAPORT

asupra propunerii legislative privind sprijinirea de către stat a producţiei de băuturi alcoolice distilate din fructe
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă privind sprijinirea de către stat a producţiei de băuturi alcoolice distilate din fructe, transmisă cu adresa nr.Pl – x 155  din 8 martie 2006 şi înregistrat sub nr.24/107/08.03.2006. 

La întocmirea raportului, Comisia a avut în vedere avizul Consiliului Legislativ.
 Propunerea legislativă are ca obiect de reglementare sprijinirea de către stat a producţiei de băuturi alcoolice distilate din fructe .

Propunerea legislativă privind sprijinirea de către stat a producţiei de băuturi alcoolice distilate din fructe face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei – secretar de stat în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 22 de deputaţi, din totalul de 25 de membri ai comisiei.

Propunerea legislativă a fost respinsă cu 21 voturi pentru şi un vot împotrivă, în şedinţa din 4 aprilie 2006, din următorul motiv:
· propunerea legislativă nu prevede mijloacele necesare pentru acoperirea

minusului de venituri sau creşterea cheltuielilor, astfel cum prevede art.15 alin.(1) din Legea 500/2002 privind finanţele publice, cu modificările ulterioare.
Propunerea legislativă a fost respinsă de Senat în şedinţa din 2 martie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.

